El col·legi Joan XXIII de Burjassot anima al seu alumnat a seguir motivat durant la quarantena
2025-07-24

La comunitat docent del col·legi Joan XXIII de Burjassot, conscient de la duresa que suposa per als alumnes i per a les seues famílies l’actual situació de confinament, es troba aquests dies animant al seu alumnat i sobretot, motivant-lo perquè suporte aquests complicats moments, sense perdre l’interés per les classes, ara a distància i també sense perdre el bon humor

Així, a més de portar el seguiment acadèmic a través de les plataformes digitals de les quals ja es feia ús en el centre abans de la pandèmia (Classroom, Educamos, Google Drive, Dropbox, etc.) també s’ha articulat una nova metodologia mitjançant videoconferències i vídeos personalitzats i adaptats, amb l’objectiu que l’alumne es veja ara més que mai, acompanyat i tutoritzat per part del professorat.

Així mateix, no es descura tampoc des del Joan XXIII, el vessant més humà del centre i per això, a més d’animar-los i escoltar-los a través de les plataformes esmentades, els professors i professores també han editat un simpàtic vídeo, molt especial, dedicat als seus alumnes.